OpenLLM-France/wikimedia huggingface dataset:
# Mantesko ituna

Mantesko ituna 1354ko otsailaren 22an Karlos II.a Nafarroakoak eta Joanes II.a Frantziakoak sinatutako ituna izan zen. Helburua Eduardo III.a Ingalaterrakoaren aurka errege biak lotzea zuen Ehun Urteko Gerra jarraitzeko.
Karlosek Printze Beltza eta Lancasterreko dukea zen Henrike Grosmontekoa negoziatzen hasi eta gero, Joanes II.ak, Ingalaterraren aurkako bere aliantza finkatzeko, Robert le Coq bidali zuen Mantesera Nafarroako Erresumarekin bake ituna sinatzeko. Itunari esker, Karlosek Beaumont-le-Rogerreko konderria ez ezik emate gehiago ere lortu bazituen ere, ez zuen bake finkorik lortu. Karlosek Henrike Grosmontekoarekin aliantza sinatu zuen 1354an. Hori zela eta, berriro negoziatu eta Valognesko ituna sinatu zuten 1355ean.

## Erreferentziak

* ↑ Lodge, Eleanor C. "Gascony under English Rule". Kennikat Press: Londres, 1926, 84. orr.

## Bibliografia

* Zacour, Norman P. "Talleyrand: The Cardinal of Périgord (1301-1364)." Transactions of the American Philosophical Society, New Ser., 50. Lib., 7. zbk (1960), 1–83. orr.
* Funk, Arthur Layton. "Robert Le Coq and Etienne Marcel." Speculum, Vol. 19, No. 4 (Oct., 1944), pp 470–487.

## Kanpo estekak

* Datuak: Q2528975
# Manti (Utah)

Manti Ameriketako Estatu Batuetako hiri bat da. Sanpete konderrian dago, Utah estatuan. 3.429 biztanle ditu, 5,576604 kilometro koadroko azaleran banatuta.

## Ikus, gainera

* Sanpete konderria

## Kanpo estekak

* Datuak: Q130158
* Multimedia: Manti, Utah / Q130158
# Lyman-alpha orbaina

Lyman-alpha orbaina edota Lyman-alpha orbainak, Astronomian, Lyman-alpha lerroari darion gas kontzentrazio erraldoiak dira, hauetako batzuk Unibertso osoko objektu-indibidual erraldoienetakoen artean daude. Gas egitura hauetako batzuk 400.000 argi-urteko tamaina dute.
* Datuak: Q1552818
* Multimedia: Lyman-alpha blob / Q1552818
# Lyman (Nebraska)

Lyman Nebraskako herri bat da. Scotts Bluff konderrian kokatua dago. 2010ean 341 biztanle zituen, 1,02 kilometro koadrotan banatuta.

## Ikus, gainera

* Scotts Bluff konderria

## Kanpo estekak

* Datuak: Q1917881
* Multimedia: Lyman, Nebraska / Q1917881
# Lyle Campbell

Lyle Richard Campbell (Oregon, 1942ko urriaren 22a) hizkuntzalaria da, hizkuntza indigenetan aditua, Erdialdeko Amerikako hizkuntzetan batez ere. Hizkuntza uralikoak ere ondo ezagutzen ditu. Une honetan Hawaiiko unibertsitateko irakaslea da, Manoan.

## Biografia

Campbell Oregoneko landaldean hazi zen. 1966an arkeologian eta antropologian graduatu zen, eta 1967an Washingtoneko unibertsitatean hartu zuen linguistikako master bat. Geroago, 1971n, hizkuntzalaritzan doktoratu zen Kaliforniako Unibertsitatean (UCLA).
Campbell munduko unibertsitate ezberdinetan izan da irakasle: Misurikoa (1971-1974), New Yorkekoa Albany-n (1974-1989), Lousianakoa (1989-1994), Canterburykoa Christchurchen (Zeelanda Berria), (1994-2004); Utahkoa (2004-2010); gaur egun Hawaiiko irakasle da Manoan.
* Datuak: Q1450352
# Lyman (Hego Carolina)

Lyman Ameriketako Estatu Batuetako inkorporatutako herri bat da. Spartanburg konderrian dago, Hego Carolina estatuan. 6.173 biztanle ditu, 17,956393 kilometro koadroko azaleran banatuta.

## Ikus, gainera

* Spartanburg konderrian

## Kanpo estekak

* Datuak: Q2317128
# Lyle (Washington)

Lyle Ameriketako Estatu Batuetako erroldak esleitutako leku bat da. Klickitat konderrian kokatuta dago, Washington estatuan. 518 biztanle ditu, 1,829241 kilometro koadroko azaleran banatuta.

## Ikus, gainera

* Klickitat konderria

## Kanpo estekak

* Datuak: Q1503064
* Multimedia: Lyle, Washington / Q1503064
# Lyman (Mississippi)

Lyman Ameriketako Estatu Batuetako erroldak esleitutako leku bat da. Harrison konderrian dago, Mississippi estatuan. 2.372 biztanle ditu, 20,90589 kilometro koadroko azaleran banatuta.

## Ikus, gainera

* Harrison konderria

## Kanpo estekak

* Datuak: Q2710262
* Multimedia: Lyman, Mississippi / Q2710262
# Lyles (Tennessee)

Lyles Ameriketako Estatu Batuetako erroldak esleitutako leku bat da. Hickman konderrian kokatuta dago, Tennessee estatuan. 763 biztanle ditu, 6,783751 kilometro koadroko azaleran banatuta.

## Ikus, gainera

* Hickman konderria

## Kanpo estekak

* Datuak: Q4350228
* Multimedia: Lyles, Tennessee / Q4350228
# Lylestone

Lylestone, Eskoziako udalerri bat da, Iparraldeko Ayrshire konderrian. Kilwinning eta Auchentiber udalerrien artean dago, B778 errepidean.

## Kanpo estekak

* Datuak: Q6707987
* Multimedia: Lylestone / Q6707987
# Lyman (Utah)

Lyman Ameriketako Estatu Batuetako inkorporatutako herri bat da. Wayne konderrian kokatuta dago, Utah estatuan. 196 biztanle ditu, 4,678802 kilometro koadroko azaleran banatuta.

## Ikus, gainera

* Wayne konderrian

## Kanpo estekak

* Datuak: Q482704
* Multimedia: Lyman, Utah / Q482704
# Mariana Hargain

Mariana Hargain Etxepare (1860, Ezpeleta – 1925, Donapaleu) Lapurtar bertsolaria zen.

## Bizitza

Ezpeletan sortua zen bat-bateko bertsularia eta bertsu jartzailea. Kanbon bizitu zen "Hegontoinia" baserrian eta "Ipharagerrecoborda" etxean. Espartingintzan eta laborantzan ari izanez. 1891n ezkondua, seme baten ama zen. Hil zen Donapaleun 1925ean.
Kanbon agertu zen lehen aldiz plazan kantukide zituela D'Ibarrart, Laztiri eta Soule. Baina gehienetan kantukide zuen gazteago izanagatik Aña Debrua deitu emazte bertsularia. Arrakasta handia biltzen zuten bi andereek eta anitz galdetuak ziren.
Bertso-sariketez bestalde Mariana Hargainek asko bat-bateko bertsu kantatu ditu ezteietan, bataioetan eta komunionetan.

## Bat-bateko bertso txapelketak

* Anton Abadiaren Lore Jokoetan
** Kanbon, 1888 : lehen sailkatua Piarres Ibarrart-ekin batera
* Martin Guilbeauren Euskal Bestetan
** Hazparne, 1894 : laugarren
** Ezpeleta, 1895 : irabazle
** Kanbo, 1896 : hirugarren
* Euskaltzaleen Biltzarraren sariketa
** Kanbo, 1907: hirugarren

## Bertso idatziak

Anton Abadiaren Lore Jokoetan
* Bera, 1895: Ehun eta zenbait urthe

## Erreferentziak

* 1 2 «Emaztea bertsularitzan» EKE (Noiz kontsultatua: 2024-01-13).
* ↑ Beñat, Soulé. (2011). Neurtizlari, Bertsulari, Iparraldez. Euskaltzaleen Biltzarra ISBN 978-84-92413-93-5..
* ↑ (Frantsesez) Recueil de pièces basques en prose et en vers, envoyées aux concours annuels fondés par Antoine d’Abbadie (1854-1901). III. Années 1890-1901.. 1895 (Noiz kontsultatua: 2018-04-14).
* ↑ Abbadie d'Arrast, Marie d' (1835-1913) Auteur du texte. (1909). Causeries sur le pays basque : la femme et l'enfant / par Mme Charles d'Abbadie d'Arrast (echauzeco Andéria). F.-R. de Rudeval (Noiz kontsultatua: 2018-04-14).
* ↑ Mujika, Amagoia. (2018). «Mariana Hargain eta Aña Deabrua, XIX. mende amaieran plazaz plaza ibilitako bertso-bikotea» GAUR8 (Noiz kontsultatua: 2024-01-13).
* ↑ Elkartea, Xenpelar Dokumentazio Zentroa – Bertsozale. «Ehun eta zenbait urthe [Bertsoa / Mariana Hargain - Bertsoa - BDB. Bertsolaritzaren datu-basea»] bdb.bertsozale.eus (Noiz kontsultatua: 2018-04-14).

## Ikus, gainera

* Mari Luixa Erdozio
* Mariana Etxegarai

## Kanpo loturak

* "Bi emazte bertsolari Bilketa.eus atarian
* "Mariana Hargain eta Aña Deabrua, XIX. mende amaieran plazaz plaza ibilitako bertso-bikotea" Gaur8 2018/03/17
* "Bi emazte bertsolari, Marie d'Abbadie d'Arrast, 1896" - Bilketa.eus
* Datuak: Q51844800
# Mariana Pajón

Mariana Pajón Londoño (Medellín, 1991ko urriaren 10a) BMX txirrindulari kolonbiarra da. Bi aldiz izan da Udako Olinpiar Jokoetan txapelduna eta Tokion zilarrezko domina eskuratu zuen. Urrezko bi domina irabazi dituen aurreneko kolonbiarra da.
"Inurri atomikoa" ("La hormiga atómica") ezizenaz ezagutzen da.

## Biografia

Bost urte zituela irabazi zuen Kolonbiako txapelketa bere mailan eta 9 urte zituela munduko txapelduna izan zen. Guztira 14 aldiz irabazi du Munduko txapelketa, hauetatik hiru gazte mailan eta sei elite mailan.
Londresen 2012ko Olinpiar Jokoetan Kolonbiaren bandera eraman zuen. Pajónen lehenengo Joko olinpikoak ziren eta urrezko domina eskuratu zuen. 2016ko Rioko Jokoetanbigarren aldiz lortu zuen urrezko domina. 2018an belaunean lesio larria izan zuen eta kirol ibilbidea etetear egon zen Lesioari buelta eman eta 2019an Liman jokaturiko Pan Amerikar Jokoetan urrea eskuratu zuen. Tokioko Olinpiar Jokoetan hirugarren urrezko domina lortzea zuen helburu baina Beth Shriever britainiarrak aurrea hartu zion eta zilarrarekin konformatu beharra izan zuen. Hala ere pozik zegoela adierazi zuen, lan gogorra egin baitzuen berriz ere forman jartzeko.

## Palmaresa

Udako Olinpiar Jokoak :
| Txapelketa | Domina | Kategoria |
| Londres 2012 | 01 ! | BMX |
| Rio 2016 | 01 ! | BMX |
| Tokio 2020 | 02 ! | BMX |
| Munduko txapelketak |||
| Txapelketa | Domina | Kategoria |
| Taiyuan 2008 (Gazte mailakoa) | 01 ! | BMX Cruiser |
| Adelaide 2009 (Gazte mailakoa) | 01 ! | BMX Cruiser |
| Adelaide 2009 (Gazte mailakoa) | 01 ! | BMX |
| Pietermaritzburg 2010 | 01 ! | BMX Cruiser |
| Kopenhage 2011 | 01 ! | BMX |
| Kopenhage 2011 | 03 ! | BMX lasterketa |
| Auckland 2013 | 01 ! | BMX lasterketa |
| Rotterdam 2014 | 01 ! | BMX |
| Rotterdam 2014 | 03 ! | BMX lasterketa |
| Zolder 2015 | 01 ! | BMX lasterketa |
| Medellín 2016 | 01 ! | BMX |
| Medellín 2016 | 03 ! | BMX lasterketa |
| Rock Hill 2017 | 03 ! | BMX |
| Pan Amerikar Jokoak |||
| Txapelketa | Domina | Kategoria |
| Guadalajara 2011 | 01 ! | BMX |
| Lima 2019 | 01 ! | BMX |

## Erreferentziak

* ↑ Txantiloi:Es-US «Mariana Pajón, la leyenda colombiana del ciclismo BMX que volvió al podio olímpico» es-us.deportes.yahoo.com (Noiz kontsultatua: 2021-08-04).
* 1 2 (Ingelesez) «Five things to know about Mariana Pajon, BMX's 'Atom Ant'» Tokyo 2020 (Noiz kontsultatua: 2021-08-04).
* ↑ (Gaztelaniaz) Las2orillas. (2021-07-30). «La terrible lesión que casi acaba con la carrera de Mariana Pajón» Las2orillas (Noiz kontsultatua: 2021-08-04).
* ↑ (Gaztelaniaz) de 2021, 30 de Julio. «“Es una plata que vale oro y hasta más”: Mariana Pajón tras ganar su tercera medalla olímpica» infobae (Noiz kontsultatua: 2021-08-04).
* ↑ Colombia, Radio Nacional de. «“Esta es una medalla de plata que vale oro”: Mariana Pajón» www.radionacional.co (Noiz kontsultatua: 2021-08-04).
* Datuak: Q2358275
* Multimedia: Mariana Pajón / Q2358275
# Mariana Pimentel

Mariana Pimentel Brasilgo udalerri bat da, Rio Grande do Sul estatuan kokatua. 3.916 biztanle ditu 337,792 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q957142
* Multimedia: Mariana Pimentel / Q957142
# Mariana Rodríguez del Toro

Mariana Rodríguez del Toro de Lazarín (Mexiko Hiria, c. 1775. - ibid., 1821. urtearen ondoren) ideologia liberaleko emakumea izan zen, Mexicano Independentziaren alde borrokatu eta, senarrarekin batera, erregeordetzaren gobernuaren aurka konspiratu zuena.

## Biografia

Manuel Lazarán izan zuen senarra, bera bezala matxinatuen alde zegoena. 1811ko apirilaren 8an Félix María Callejaren mezulari bat iritsi zen Mexiko Hirira, Ignacio Elizondo erregezaleak traizionatu zituen buruzagi independentistak harrapatzearen berri emanez. Francisco Xavier Venegas erregeordeak berri eman zion populazioari eta pozez ospatu zuen garaipena, Aste Santua izan arren.
Independentziaren aldeko ideiak zituzten konspiratzaileak literatur solasaldietan elkartzen hasi ziren, beren buruzagien porrotaren eta harrapaketaren berri izan zutenean eta mugimendua suntsituta zegoela ondorioztatu zuten. Hala ere, Mariana Rodríguez del Torok, baikortasunez, animatu zituen:
   Zer gertatzen da, jaunak? Amerikan ez al dago beste gizonik preso hartu dituzten jeneralez gain? Presoak askatu: har dezagun hemen erregeordea, urka dezagun! Mariana Rodríguez del Toro.
Solasaldian, Marianaren ideiarekin jarraitzea adostu zen eta erregeordearen aurkako erasoaren data zehaztu zen. Hala ere, konspirazioaren planak porrot egin zuen, José María Gallardok traizionatu egin baitzituen, La Merced elizara joan zen Aita Camargorekin aitortzera. Apaizak aitormenaren sekretua urratu egin zuen eta erregeordeari konspiratzaileen berri eman zion.
Mariana eta bere senarra atxilotu egin zituzten. Miguel Bataller epailea izan zen, parte hartu zutenen prozesuko buru. Preso eta mehatxatuta egon arren, Marianak ez zuen bere taldeko inor salatu. 1820ko abendura arte, Lazarín ezkontideak ez zituzten askatu. Mariana ordea, 1821eko lehen hilabeteetan hil zen herrialdeko Independentziaren lekuko izan gabe.

## Ohoreak eta aitorpenak

* Marianaren izena urrezko letrez idatzi zen Kongresu Aretoan.
* Mexiko Hiriko "Centro Histórico" auzoko kale batek bere izena darama.
* Lehen hezkuntzako eskola bat dago Veracruz hirian eta portuan, bere izenarekin.
* Toluca hirian ere lehen hezkuntzako eskola bat dago bere izenarekin.
* Era berean, Leongo Hirian, Guanajuaton, Colonia Jardines de Oriente-n, Mariana Rodríguez de Lazarín Hiriko Lehen Hezkuntzako Eskola dago.
* Bere izena Independentziaren heroiekin batera dago idatzita, legea irudikatzen duen estatuaren oinarrian, Erreformaren pasealekuan dagoen Independentziaren Zutabean.

## Erreferentziak

* ↑ Berbera, 2004; 200
* ↑ Berbera, 2001; 201
* ↑ Berbera, 2004; 202

## Bibliografia

* BERBERA Editores (2004). Cien breves biografías de mexicanos célebres. Berbera editores. ISBN 968-5275-40-8.
* Datuak: Q5997454
# Mariana Mantovana

Mariana Mantovana Italiako udalerri bat da. Mantuako probintzian kokatuta dago, Lombardia eskualdean. 828 biztanle ditu, 8,91 kilometro koadroko azaleran banatuta.

## Mugakideak

Mariana Mantovanak honako udalerri hauekin egiten du muga:
Piubega Redondesco Acquanegra sul Chiese Asola

## Kanpo estekak

* Datuak: Q42638
* Multimedia: Mariana Mantovana / Q42638
# Mariana Plaka

Mariana Plaka plaka tektoniko bat da. Bere hedadura, 0,01037 estereorradianekoa da. Filipinetako Plakarekin lotua dago.
Ozeano Barearen mendebaldean dago. Ozeano Barearen zati txiki bat eta Filipinetako itsasoa hartzen ditu, Marianak uharteez gain.
Mariana Plakak, Filipinetako Plaka eta Pazifiko Plaka ditu mugakide.
Beste plakekin dituen mugak, Mariana uharteetako fosak Mariana uharteen ekialdeko kostaldean eta Yapeko fosak, uhartediaren hegoaldeko kostaldean eratzen ditu.
Mariana Plaka, milioi bat urteko, 1,278'ºko errotazio abiaduran mugitzen da, 43º 78' ipar latitudean eta 149º 21' eki longitudean kokatutako polo baten arabera.

## Kanpo estekak

* Datuak: Q1200990
# Mariana Neoburgekoa

Mariana Neoburgekoa (gaztelaniaz: Mariana de Neoburgo; Düsseldorf, 1667ko urriaren 28a - Guadalajara, 1740ko uztailaren 16a) Espainiako erregina ezkontidea izan zen.
Karlos II.aren bigarren emaztea eta Karlos artxidukearen aldekoa erregetzarako borrokan. Filipe V.ak Baionara atzerriratu zuen, Toledon zegoela austriar gudarostean sarrera pozez hartu zuelako (1706), eta 1738 arte ez zen gortera itzuli.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/04/03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57651
* Multimedia: Maria Anna of Palatinate-Neuburg / Q57651
# Mariana Popova

Mariana Popova (bulgarieraz: Мариана Попова; Sofia, Bulgaria, 1978ko ekainaren 6a) bulgariar abeslaria da. 2006ko Eurovision Abesti Lehiaketan Bulgaria ordezkatu zuen Let Me Cry abestiarekin.

## Diskografia

* Predai natatak (bulgarieraz: Предай нататък) (2011)
* New Religion (2008)

## Kanpo estekak

* Datuak: Q268923
# Lytham St Annes

Lytham St Annes, Ingalaterrako ipar-mendebaldean dagoen udalerri bat da, Lancashire konderrian.
2021ean 42.695 biztanle zituen.
* Datuak: Q1757473
* Multimedia: Lytham St Annes / Q1757473
# Lythraceae

Lythraceae Myrtales ordenako landare loredunen familia bat da. 620 espieziearen zuhaitz eta 31 genera zuhaixka dute.

## Generoa

   * Adenaria
   * Ammania
   * Capuronia
   * Crenea
   * Cuphea
   * Decodon
   * Didiplis
   * Diplusodon
   * Galpinia
   * Ginoria
   * Haitia
   * Heimia
   * Hionanthera
   * Koehneria
   * Lafoensia
   * Lagerstroemia
   * Lawsonia
   * Lourtella
   * Lythrum
   * Nesaea
   * Pehria
   * Pemphis
   * Physocalymma
   * Pleurophora
   * Rotala
   * Tetrataxis
   * Woodfordia

## Kanpo estekak

* Datuak: Q156022
* Multimedia: Lythraceae / Q156022
* Espezieak: Lythraceae
# Lysytxansk

Lysytxansk (ukraineraz: Лисича́нськ; errusieraz: Лисича́нск) Ukrainako Luhansk Oblastean kokaturiko Sievierodonetsk Raionekohiri bat da, 2020ko Ukrainako administrazio-aldaketa baino lehen, oblast-mailako garrantzia duen hiri zena. Siverskyi Donets ibaiaren eskuin-ibaiertzaren goialdean dago kokaturik, gutxi gorabehera Luhansketik, oblast-hiriburutik, 115 kilometrora. 2021eko estimazioei jarraiki, bere biztanleria 95,031koa da.
Lysytxanskeko Udalerriko administrazioak Novodruzhesk eta Pryvillia hiriak hartzen ditu barne. Bestalde, Lysytxansk, hurbilen dauden Sievierodonetsk, Rubizhne eta Kreminna eta hiriekin batera, Donbasseko hiri- eta industriagune garrantzitsu bat osatzen du, 353,000 biztanle ingurukoa –2009ko estimazioen arabera–.
# Lytchett Matravers

Lytchett Matravers, Ingalaterrako hegoaldean dagoen udalerri bat da, Dorset konderrian.
2011n 3.424 biztanle zituen.
* Datuak: Q572416
* Multimedia: Lytchett Matravers / Q572416
# Lysá pod Makytou

Lysá pod Makytou Eslovakiako udalerri bat da, Púchoveko barrutian kokatuta. 33,40 km²ko azalera du eta 2099 biztanle 2017ko datuen arabera.

## Historia

Idatzizko lehen aipamena 1471. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q188329
* Multimedia: Lysá pod Makytou / Q188329
# Magrè sulla strada del vino

Magrè sulla strada del vino (alemanez: Margreid an der Weinstraße) Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 1.300 biztanle ditu, 13,86 kilometro koadroko azaleran banatuta.

## Mugakideak

Magrè sulla strada del vinok honako udalerri hauekin egiten du muga:
Cortina sulla Strada del Vino Roverè della Luna Salorno Cortaccia sulla Strada del Vino Egna

## Kanpo estekak

* Datuak: Q420734
* Multimedia: Margreid an der Weinstraße / Q420734
# Magrie

Magrie ( frantsesez eta ofizialki: Magrie) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q1086987
* Multimedia: Magrie / Q1086987
# Magreb Arabiarraren Batasuna

Magreb Arabiarraren Batasuna (MAB; arabieraz: اتحاد المغرب العربي‎ Ittiḥād al-Maghrib al-‘Arabī; frantsesez: Union du Maghreb arabe, UMA) Afrika iparraldeko Magreb lurraldeko zenbait estatu biltzen dituen erakunde politikoa da.

## Ezaugarriak

1989an sortu zuten, lurralde hartako egoera ekonomiko, politiko, militar, kultural eta soziala sustatzeko, eta etorkizunean Ipar Afrikako merkatu komun bat sortzeko. Estatu sortzaile eta kideak Aljeria, Libia, Maroko, Mauritania eta Tunisia dira. Erakundearen egoitza Tunisiako hiriburuan, Tunisen, dago. Erakundearen organorik gorena Presidentzia Kontseilua da; bost herrialde kideetako buruzagiek osatzen dute, eta bi urtetik behin biltzen dira. Presidentzia Kontseiluaren bilerak prestatzea, Atzerri Ministroen Kontseiluaren betebeharretako bat da. Aholkularitza talde bat ere sortu dute, Aholkularitzarako Kontseilua, herrialde bakoitzeko hamarna ordezkariz osatua. Administrazio lanak Idazkaritza Nagusiaren esku daude. Justizia Auzitegi bat ere bada, herrialde bakoitzeko bina epailez osatua. Erakundearen Presidentzia txandakakoa da. Magreb lurraldeko arazo politiko eta ekonomikoak direla-eta, sorrerako helburuak betetzeko zailtasunak sortu dira. 1994 arte onartuta zeuden egitasmo batzuk: merkataritza librerako eremu baten sorrera, garraiobideen hobekuntzak, airelinea komunak sortzea, mugen batasun baten sorrera eta kanpo merkataritzarako eta inbertsiotarako Magrebeko banku bat osatzea. Lorpen nagusiak izan dira batetik, inbertsiotako magrebiar banku baten sorrera, eta bestetik, Europar Batasunarekiko itun bat, etorkizunean (behin herrialde kideen artean merkataritza eta diru batasuna lortutakoan) negoziaziotan hasteko. Hori lortzeko, ordea, lehendabizi lurralde hartako zenbait arazo konpondu beharko dituzte, Sahara mendebaldekoa eta Aljeriako Gerra Zibila esate baterako.

## Kideak

| Herrialdea | Azalera (km²) | Biztanleria (milioi, 2011) | BPG (PPP) (USD, per capita) | BPG (nominal) (bilioi USD) | GGI (2014) |
| Aljeria | 2.381.741 | 37,1 | 7.200 | 183,4 | 0,717 |
| Libia | 1.759.540 | 6,7 | 14.100 | 177,9 | 0,784 |
| Mauritania | 1.025.520 | 3,4 | 2.200 | 4 | 0,487 |
| Maroko | 710.850 | 32,3 | 5.100 | 103,8 | 0,617 |
| Tunisia | 163.610 | 10,7 | 9.500 | 48,9 | 0,721 |
| MAB | 6.041.261 | 88,5 | 7.620 | 516 | 0,665 |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-10-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ hdr.undp.org

## Kanpo estekak

* Datuak: Q370862
* Multimedia: Arab Maghreb Union / Q370862
# Magreglio

Magreglio Italiako udalerri bat da. Comoko probintzian kokatuta dago, Lombardia eskualdean. 684 biztanle ditu, 3,08 kilometro koadroko azaleran banatuta.

## Mugakideak

Magregliok honako udalerri hauekin egiten du muga:
Barni Civenna Sormano Bellagio Oliveto Lario

## Kanpo estekak

* Datuak: Q47372
* Multimedia: Magreglio / Q47372
# Magstadt

Magstadt Alemaniako udalerria da. Baden-Württemberg estatuan kokatuta dago, [[Böblingen (barrutia)|Böblingen]] barrutian. 2014an 8.963 biztanle zituen 19,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557651
* Multimedia: Magstadt / Q557651
# Magrebtar

Magrebtarrak (arabieraz: مغاربة‎; ⵎⴰⴳⵕⵉⴱⵉ) Magrebeko biztanleak dira. Erdi Aroan mairuak deituak, iparraldeko Afrikaren mendebaldean bizi dira. Europan, batez ere Frantzian eta Espainian, diaspora zabala dute.

## Erreferentziak

* ↑ Berria. Estilo liburua. .

## Kanpo estekak

* Datuak: Q2859372
* Multimedia: Maghariba / Q2859372
# Magrebeko gastronomia

Magrebeko gastronomia Magreb (arabieraz: المغرب‎) izeneko lurraldeko etnien eta herrialdeen sukaldaritzari deitzen diogu. Espazioa hau ekialdean dagoen Mashreq izeneko lurraldetik bereizi egiten da.

## Ezaugarriak

Magrebeko sukaldaritzak iparraldean Dieta mediterraneoko ezaugarrik ditu baina, halaber, Afrikako gastronomiaren ezaugarriak ere baditu. Beste eraginen artean hauek aipa daitezke:
* Berbere herriaren eragina
* Arabiarren eragina
* Turkiako gastronomiaren eragina, Otomandar Inperioaren garaikoa. Horri esker Magreben dolmak eta baklavak ezagutzen dira.

## Osagaiak

Erabiltzen diren osagaiak islameko halal arauak jarraituz erabiltzen dira. Horregatik, txerrikia ez da jaten eta, aldiz, arkumea eta hegaztiak ohikoak dira. Magrebeko osagai ezagunena Kus-kusa da. Beste osagai arruntak Magrebeko gastronomian hauek dira: harissa pasta eta arrainen marinatuak, Chermoula ezinbesteko osagaia izanik. Menda haragiarekin oso zabaldua dago Marokon, Aljeria ekialdean eta Tunisian. Hiru herrialde horietan haragia gordetzeko eta sikatzeko gedîd teknika erabiltzen da, hau da, haragia gatzarekin eta espeziakin nahastuta eguzkitan lehortua.
Tajine jaki oso zabaldua da Magreb osoan. Jatetxe guztietan aurki daiteke. Argan olioa ere oso arrunta da ongailu moduan.

## Iruditegia

* Ghoriba.
* Tajine, menda eta haragiarekin.
* Ogia era tradizionalean egina.
* Kus-kus oilaskoarekin.
* Shakshoka arrautzekin.

## Ikus, gainera

* Marokoko gastronomia
* Aljeriako gastronomia

## Kanpo estekak

* Datuak: Q1381737
* Multimedia: Cuisine of Maghreb / Q1381737
# Lézignan-Corbières kantonamendua

Lézignan-Corbières kantonamendua Frantziako kantonamendu bat da. Aude departamenduan dago, Okzitania (eskualdea) eskualdean. Guztira 10 udalerri ditu eta Lézignan-Corbières da bere hiriburua.

## Kanpo estekak

* Datuak: Q1296624
* Multimedia: Canton de Lézignan-Corbières / Q1296624